07/08/2018 | Administración LocalMunicipal
Ortigueira
Secretaría
Aprobación definitiva do regulamento de ficheiros de datos de carácter persoal do Concello de Ortigueira

ANUNCIO Aprobación definitiva do regulamento de ficheiros de datos de carácter persoal do Concello de Ortigueira Faise público, de acordo ó establecido nos artigos 70.2. da Lei 7/1985, do 2 de abril, reguladora das bases de réxime local, e 196.1. do Real Decreto 2568/1986, do 28 de novembro, polo que se aproba o Regulamento de organización, funcionamento e réxime xurídico das entidades locais, que a regulamento de ficheiros de datos de caracter persoal do Concello de Ortigueira aprobado inicialmente polo Pleno en sesión realizada o 16 de fibrila de 2018 quedou aprobado definitivamente ó non terse presentado ningunha reclamación ou suxestión durante o período de exposición ó público do expediente, previa publicación do anuncio no Boletín Oficial da Provincia número 81, do 30 de abril de 2018. Asemade, publícase o texto íntegro do devandito regulamento, que non entrará en vigor ata que transcorra o prazo ó que se refire o artigo 70.2 da Lei 7/85. Contra este acordo, que pon fin á vía administrativa, poderase interpoñer recurso contencioso-administrativo, nos termos establecidos na Lei reguladora da Xurisdición contencioso-administrativa. REGULAMENTO DE FICHEIRO DE DATOS DE CARÁCTER PERSOAL DO CONCELLO DE ORTIGUEIRA A Lei Orgánica 15/1999, do 13 de decembro, de protección de datos de carácter persoal (BOE N.º 248, do 14 de decembro) regula o tratamento de datos de carácter persoal rexistrados en soportes físicos, que os fagan susceptibles de tratamento, así como toda modalidade de uso posterior dos mesmos polos sectores públicos e privados. A finalidade desta regulación é garantir e protexer as liberdades públicas e os dereitos fundamentais das persoas físicas, e especialmente a súa honra e intimidade persoal e familiar. No artigo 20 de dita Lei disponse que a creación ou supresión dos ficheiros das administracións públicas só se poderán facer por medio de disposición xeral publicada no B. O. E. ou no diario oficial correspondente, establecendo no seu punto segundo as indicacións concretas que deben constar nas disposicións de creación de aqueles. Artigo 1.–Obxecto. Mediante este Regulamento crearanse os ficheiros de carácter persoal que se especifican no Anexo I deste Regulamento. Artigo 2.–Contido. A información esixida no artigo 20,2 da Lei Orgánica 15/1999, do 13 de decembro, de protección de datos de carácter persoal, no artigo 54 do Real Decreto 1720/2007, do 21 de decembro, para as disposicións de creación de ficheiros, esta contida no Anexo I deste Regulamento. Artigo 3.–Finalidade e uso dos ficheiros. Os datos de carácter persoal, incluídos nos ficheiros regulados e creados por este Regulamento unicamente serán empregados para os fins expresamente previstos e declarados no Anexo I, e polo persoal debidamente autorizado. Artigo 4.–Cesión de datos. Os datos só serán cedidos nos supostos expresamente previstos pola Lei e os declarados no Anexo I. No suposto de cesión de datos ás administracións públicas observarase o disposto na normativa vixente respecto a esta materia. Artigo 5.–Nivel de protección e medidas de seguridade. O nivel de protección dos ficheiros creados por este Regulamento encontrarase clasificado atendendo ao disposto no artigo 80 e seguintes do Real Decreto 1720/2007, do 21 de decembro. No Anexo I aparece a clasificación (nivel básico, medio e alto) dos ficheiros regulados baixo este Regulamento. O responsable deste ficheiros adoptará as medidas técnicas, de xestión e organización que sexan necesarias, asegurando a súa confidencialidade e integridade, e os dereitos e deberes recoñecidos na Lei Orgánica 15/1999, do 13 de decembro. Artigo 6.–Dereito de oposición, acceso, rectificación e cancelación de datos. As persoas poderán exercer os seus dereitos de acceso, rectificación, oposición e cancelación de datos, cando proceda, mediante escrito dirixido á dirección dos ficheiros. No Concello facilitaráselles os formularios para realizar a solicitude mediante escrito, e deberá de ir acompañada da copia do seu D. N. I. Artigo 7.–Creación de novos ficheiros. No Anexo I deste Regulamento detallanse aqueles novos ficheiros cuxa titularidade ten este concello e que a continuación se indican:  Xanela única e rexistro.  Padrón de habitantes.  Persoal.  Xestión económica.  Recadación.  Contratación.  Licenzas e autorizacións.  Urbanismo.  Rexistro de intereses de membros da corporación.  Responsabilidade administrativa.  Eleccións.  Biblioteca.  Usuarios da Escola Municipal de Música.  Medio ambiente.  Rexistro canino e animais perigosos.  Policía.  Protección civil e servizo de emerxencias.  Parellas de feito e matrimonios civís.  OMIC - Oficina Municipal de Información ao Consumidor.  Oficina Municipal de Turismo.  CIM - Centro de Información á muller.  OMIX - Oficina Municipal de Información Xuvenil. Artigo 8.–Modificación e supresión. Os ficheiros incluídos no ámbito da Lei Orgánica 15/1999, creados antes de este Regulamento manteranse ou serán suprimidos. Manteranse os seguintes ficheiros: 1. Axentes de promoción económica.2. Cámara de videovixiancia control ximnasio municipal.3. Cámara de videovixiancia control pabellón municipal.4. Cámara de videovixiancia control pista de padel cuberta.5. Cámara de videovixiancia dependencias municipais.6. Participantes en accións de promoción de emprego.7. Usuarios das actividades do Festival do Mundo Celta.8. Usuarios dos servizos deportivos municipais.9. Usuarios dos servizos sociais municipais. Serán suprimidos os seguintes ficheiros: 1. Alistamento.2. Datos de nómina.3. Datos económico contables.4. Datos padroais.5. Datos tributarios. DISPOSICIÓN DERROGATORIA Queda derrogado o Regulamento da creación de ficheiros de datos de carácter persoal do Concello de Ortigueira (BOP n.º 36, do 22 de febreiro de 2012). DISPOSICIÓN DERRADEIRA O presente regulamento entrará en vigor tras a súa aprobación definitiva, unha vez publicado integramente no Boletín Oficial da Provincia e así que transcorra o prazo previsto nos artigos 65.2 e 70.2 da Lei 7/1985, do 2 de abril, reguladora das bases de réxime local, permanecendo en vigor ata a súa modificación ou derrogación. ANEXO I Ortigueira, 2 de agosto de 2018. O alcalde Juan Vicente Penabad Muras